John Graham Hewitt

John Graham Hewitt (født 15. oktober 1902 i Dunedin, New Zealand, død ?) var en offiser i britiske Royal Navy.Dough V. P. Hearns: Companions of The Distinguished Service Order 1920–2006. Naval & Marine Awards, Uckfield: Naval & Military Press, 2012, s. 123. Han utmerket seg under andre verdenskrig i kampene i Norge i 1940 og ble tildelt det norske Krigskorset.

 Andre verdenskrig 
Ved Tysklands angrep på Norge i 1940 hadde Hewitt kommando på eskortefartøyet HMS «Auckland», som landsatte og senere evakuerte britiske soldater fra Åndalsnes. Evakueringen skjedde til tross for at skipet var truffet av en tysk bombe. Skipssjefens innsats ble belønnet av britene med Distinguished Service Order. I norsk statsråd 21. august 1942 ble Hewitt tildelt Krigskorset på bakgrunn av innstillingen: «For tapperhet og fremragende ledelse av sitt fartøy H.M.S. «Auckland» under tilbaketrekning fra Åndalsnes april 1940.»Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 58.

Hewitt tjenestegjorde senere under verdenskrigen i Den persiske gulf, Adenbukta og Rødehavet. I 1941 tjenestegjorde han i Middelhavet under evakueringen av Kreta. Han heiste kommando på den lette krysseren HMS «Dauntless» i mai 1941 og tjenestegjorde til oktober 1942 i Stillehavet. Han var deretter med på landgangen på Madagaskar, der han i februar 1943 ble Mentioned in Despatches. Hewitt førte så kommando over HMS «Royalist» og HMS «Frobisher».

 Senere virke 
Etter verdenskrigen ble han i 1947 ble han medlem av New Zealand Naval Board, før han fra 1949 til 1952 var skolesjef ved Tatctical School i Norwich. Han gikk av med pensjon i 1952.

 Referanser 

Kategori:Personer fra Dunedin
Kategori:Offiserer i Royal Navy
Kategori:Briter fra andre verdenskrig
Kategori:Krigskorset
Kategori:Distinguished Service Order
Kategori:Dødsår ukjent
Kategori:Artikler i sjøfart-prosjektet